آشاغی چیراغ‌تپه (تیکان تپه)

آشاغی چیراغ‌تپه — () غربی آذربایجان اوستانینین، تیکان‌تپه بؤلگه‌سینین، تخت سلیمان بؤلومونون احمدآباد قصبه‌سینده کند.

 تاریخ 
 چاغداش تاریخ 
۱۹۸۰-جی ایلین ایون آیینین ۲۵-جی گونونده رادیکال کورد تئرورچولاری؛ بؤلگه‌ده ائتنیک تمیزلمه سیاستینی حیاتا کئچیرمک مقصدی ایله، ائتنیک آذربایجان تورکلرینین یاشادیغی آشاغی چیراغ‌تپه کندینه قومبارایلا هجوما کئچه‌ره‌ک ثریا پرواره و مهریه عمرانی آدیندا ایکی کند ساکینینین هلاک اولماسینا سبب اولموشلار. قئید ائتمک لازیم‌دیر کی آشاغی چیراغ‌تپه کندی بو اولای‌دان اؤنجه تامام‌ایله رادیکال کورد تئرورچولارینین محاصره‌سی آلتینا آلینمیش ایدی.بو اولای‌دان جمعی ایکی گون سونرا  یعنی ایون آیینین ۲۷-جی گونونده؛ آغیر محاصره آلتیندا اولان آشاغی چیراغ‌تپه کندینین اهالیسینین بیر حیصه‌سی رادیکال کورد تئرورچولاری طرفیندن گیروْو گؤتورولموشدور.بیر نئچه گون سونرا؛ عئینی ایلین ایول آیینین ۲-جی گونونده ایسه سنندج بؤلگه‌سیندن، رادیکال کورد تئرورچولارینین تیکان‌تپه بؤلگه‌سینین بیر سیرا کندلرینه او جومله‌دن آشاغی چیراغ‌تپه کندینه کئچیریلن هجوملار نتیجه‌سینده؛ بو کندین اهالیسی قونشو یوخاری چیراغ‌تپه و گوله گوله کندلرینین اهالیسی ایله بیرلیکده کندلریندن دیدرگین دوشه‌ره‌ک تیکان‌تپه شهرینه قاچمیشلار.

 اهالی 
۲۰۱۶-جی ایلین معلومات‌لارینا گؤره کندده ۵۵۲ نفر یاشاییر. (۱۷۳ عائیله).

 ایقتیصادیات 
اهالیسی اساسا اکینچیلیک و مالدارلیق ایله مشغول اولورلار.
 اتنیک و دین 
۱۹۵۱-جی ایلده چیراغ‌تپه کندینین اهالیسینین دیلی صیرف تورکجه، مذهبلری ایسه شیعه اولاراق قئید ائدیلمیشدیر.فرهنگ جغرافیایی ایران، جلد ۴، استان ۳ و ۴ آذربایجان، حسنعلی رزم آرا، انتشارات دایره جغرافیایی ستاد ارتش، صفحه ۱۵۷حاضیردا بو کندین اهالیسی تورک و کورددورلر. تورکلر شیعه موسلمان‌، کوردلر ایسه سوننو شافعی موسلمان‌دیرلار.

 قایناق‌لار 

بؤلمه:تیکان‌تپه بؤلگه‌سی
بؤلمه:تیکان‌تپه بؤلگه‌سی‌نین کندلری